
RAPORT DE SPECIALITATE
privind aprobarea bugetului de venituri și cheltuieli pentru anul 2023 al societății START AFACERI T&D S.R.L.

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind aprobarea bugetului de venituri și cheltuieli pentru anul 2023 al societății START AFACERI T&D S.R.L.;
Având în vedere bugetul de venituri și cheltuieli al societății START AFACERI T&D S.R.L. înregistrat la Primăria Municipiului Timișoara cu nr. SC2023-3538/10.02.2023;
Având în vedere Hotărârea Adunării Generale a Asociaților START AFACERI T&D S.R.L. nr. 29/31.01.2023 privind aprobarea bugetului pe anul 2023;
Facem următoarele precizări:
Prin adresa înregistrată la Primăria Municipiului Timișoara cu nr. SC2023-003538/10.02.2023 societatea START AFACERI T&D S.R.L. solicită aprobarea bugetului de venituri și cheltuieli pe anul 2023 prin hotărâre de consiliu local. 
În conformitate cu prevederile art. 191 din Legea nr. 31/1990 privind societățile, republicată, hotărârile asociaților se iau în adunarea generală.
În conformitate cu prevederile articolului VI, lin. 6.3 lit. a) și lit. l) din Actul Constitutiv al societății START AFACERI T&D S.R.L., adunarea generală a asociaților are următoarele atribuții principale:
· Să discute, să aprobe sau să modifice situațiile financiare anuale, pe baza rapoartelor prezentate de administrator, respectiv de directorat, de cenzori sau, după caz, de auditorul financiar și să fixeze dividendele;
· Să stabilească bugetul de venituri și cheltuieli și, după caz, programul de activitate pe exercițiul financiar următor.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind aprobarea bugetului de venituri și cheltuieli pentru anul 2023 al societății START AFACERI T&D S.R.L., îndeplinește condițiile pentru a fi supus dezbaterii și aprobării plenului consiliului local.

    Director Economic,
       Steliana Stanciu
   Consilier BGCMSISP,
Violeta Lazăr

